ประกาศ ก.บ.ศป.เรื่อง มาตรการป้องกันการแพร่ระบาดของโรคติดเชื้อไวรัสโคโรนา๒๐๑๙ (Coronavirus Diseases2019 : COVID-19)[๑] โดยที่กระทรวงสาธารณสุขได้รายงานสถานการณ์โรคติดเชื้อไวรัสโคโรนา๒๐๑๙ (CoronavirusDiseases 2019, COVID-19) อย่างต่อเนื่อง และปรากฏข้อเท็จจริงเป็นที่ประจักษ์ว่าบัดนี้ มีผู้ได้รับการวินิจฉัยโรคติดเชื้อดังกล่าวแล้วเป็นจำนวนมาก และโรคติดเชื้อนี้ยังได้แพร่ระบาดอย่างรวดเร็วไปยังหลายประเทศในภูมิภาคต่างๆ ของโลก ประกอบกับคณะกรรมการโรคติดต่อแห่งชาติ ได้มีมติในการประชุมครั้งที่ ๒/๒๕๖๓วันที่ ๒๔ กุมภาพันธ์ ๒๕๖๓ เห็นชอบในหลักการร่างประกาศกระทรวงสาธารณสุข เรื่อง ชื่อและอาการสำคัญของโรคติดต่ออันตราย(ฉบับที่ ..) พ.ศ. .... ให้เพิ่มโรคติดเชื้อไวรัสโคโรนา ๒๐๑๙ (Coronavirus Disease2019 : COVID-19) เป็นโรคติดต่ออันตราย ลำดับที่๑๔ ตามพระราชบัญญัติโรคติดต่อ พ.ศ. ๒๕๕๘ ก.บ.ศป. ในฐานะผู้มีอำนาจหน้าที่กำกับดูแลการบริหารราชการศาลปกครองและสำนักงานศาลปกครองให้เป็นไปตามกฎหมายระเบียบ แบบแผน ประเพณีปฏิบัติของทางราชการ และนโยบายของประธานศาลปกครองสูงสุด จึงจำเป็นต้องกำหนดมาตรการป้องกันการแพร่ระบาดของโรคติดเชื้อดังกล่าวเพื่อมิให้ส่งผลกระทบต่อสุขภาพของบุคลากรของศาลปกครองและสำนักงานศาลปกครอง และเพื่อมิให้ส่งผลกระทบต่อการบริหารราชการศาลปกครองและสำนักงานศาลปกครองอันอาจก่อให้เกิดความเสียหายแก่ราชการในที่สุดอาศัยอำนาจตามความในมาตรา ๔๑/๘ (๑) และ (๙) แห่งพระราชบัญญัติจัดตั้งศาลปกครองและวิธีพิจารณาคดีปกครองพ.ศ. ๒๕๔๒ ซึ่งแก้ไขเพิ่มเติมโดยพระราชบัญญัติจัดตั้งศาลปกครองและวิธีพิจารณาคดีปกครอง(ฉบับที่ ๙) พ.ศ. ๒๕๖๐ ก.บ.ศป. ออกประกาศไว้ ดังต่อไปนี้ข้อ ๑ ห้ามมิให้ผู้มีอำนาจอนุญาตการไปต่างประเทศหรือผู้มีอำนาจอนุมัติให้เดินทางไปราชการต่างประเทศอนุญาตหรืออนุมัติให้ข้าราชการศาลปกครอง พนักงานราชการ และลูกจ้างสำนักงานศาลปกครองไปต่างประเทศหรือเดินทางไปราชการต่างประเทศยังหรือแวะผ่าน (Transit) ประเทศหรือเขตการปกครองที่เสี่ยงต่อโรคติดเชื้อไวรัสโคโรนา๒๐๑๙ (Coronavirus Diseases 2019, COVID-19) ซึ่งมีกำหนดการเดินทางตั้งแต่วันที่ประกาศนี้มีผลใช้บังคับประเทศหรือเขตการปกครองที่เสี่ยงต่อโรคติดเชื้อไวรัสโคโรนา๒๐๑๙ (Coronavirus Diseases 2019, COVID-19) ตามวรรคหนึ่งประกอบด้วย(๑) สาธารณรัฐเกาหลี(SouthKorea)(๒) สาธารณรัฐจีน(Taiwan)(๓) สาธารณรัฐประชาชนจีน(๔) เขตบริหารพิเศษมาเก๊าแห่งสาธารณรัฐประชาชนจีน(๕) เขตบริหารพิเศษฮ่องกงแห่งสาธารณรัฐประชาชนจีน(๖) ญี่ปุ่น(๗) มาเลเซีย(๘) สาธารณรัฐสังคมนิยมเวียดนาม(๙) สาธารณรัฐสิงคโปร์(๑๐) สาธารณรัฐอิตาลี(๑๑) สาธารณรัฐอิสลามอิหร่าน(๑๒) ประเทศหรือเขตการปกครองอื่นตามที่ประธานศาลปกครองสูงสุดประกาศกำหนดข้อ ๒ ในกรณีที่ข้าราชการศาลปกครอง พนักงานราชการและลูกจ้างสำนักงานศาลปกครองได้รับอนุญาตให้เดินทางไปต่างประเทศหรืออนุมัติให้เดินทางไปราชการยังประเทศหรือเขตการปกครองที่เสี่ยงต่อโรคติดเชื้อไวรัสโคโรนา ๒๐๑๙(Coronavirus Diseases 2019, COVID-19) ตามข้อ ๑ ให้ผู้มีอำนาจอนุญาตการไปต่างประเทศหรือผู้มีอำนาจอนุมัติให้เดินทางไปราชการต่างประเทศมีคำสั่งยกเลิกการอนุญาตหรือการอนุมัติดังกล่าวในกรณีที่ข้าราชการศาลปกครองพนักงานราชการ และลูกจ้างสำนักงานศาลปกครองมีเหตุผลหรือความจำเป็นอย่างยิ่งที่ไม่อาจหลีกเลี่ยงการเดินทางดังกล่าวได้ให้ยื่นขออนุญาตต่อผู้มีอำนาจอนุญาตการไปต่างประเทศหรือผู้มีอำนาจอนุมัติให้เดินทางไปราชการเพื่อพิจารณาเป็นรายกรณีและเมื่อเดินทางกลับมาถึงราชอาณาจักรไทยแล้ว ให้ดำเนินการตามข้อ ๓ ข้อ ๓ ในกรณีที่ข้าราชการศาลปกครอง พนักงานราชการและลูกจ้างสำนักงานศาลปกครองผู้ใดเดินทางไปยังหรือแวะผ่าน (Transit) ประเทศหรือเขตการปกครองที่เสี่ยงต่อโรคติดเชื้อไวรัสโคโรนา ๒๐๑๙ (CoronavirusDiseases 2019, COVID-19) และกลับมาถึงราชอาณาจักรไทยภายในระยะเวลาที่กำหนดไว้ตามประกาศนี้ ให้ผู้นั้นมีหน้าที่แจ้งทางโทรศัพท์โทรสาร หรือไปรษณีย์อิเล็กทรอนิกส์ ให้ผู้มีอำนาจอนุญาตการไปต่างประเทศหรือผู้มีอำนาจอนุมัติให้เดินทางไปราชการทราบโดยเร็วในวาระแรกที่สามารถกระทำได้นับแต่วันที่เดินทางกลับมาถึงราชอาณาจักรไทยและให้ผู้มีอำนาจอนุญาตการไปต่างประเทศหรือผู้มีอำนาจอนุมัติให้เดินทางไปราชการพิจารณาสั่งให้ผู้นั้นหยุดราชการเป็นเวลาสิบสี่วันนับจากวันที่กลับมาถึงราชอาณาจักรไทยเพื่อแยกตัวเอง (Self-quarantine) และให้ปฏิบัติตามคำแนะนำการป้องกันควบคุมโรคไวรัสโคโรนา๒๐๑๙ ของกรมควบคุมโรค กระทรวงสาธารณสุข โดยเคร่งครัด การสั่งให้ข้าราชการศาลปกครองพนักงานราชการ และลูกจ้างสำนักงานศาลปกครองที่ได้รับอนุญาตไปต่างประเทศตามวรรคหนึ่งหยุดราชการให้ถือเป็นการลาป่วย การสั่งให้ข้าราชการศาลปกครองพนักงานราชการ และลูกจ้างสำนักงานศาลปกครองที่ได้รับอนุมัติให้เดินทางไปราชการตามวรรคหนึ่งหยุดราชการไม่ถือเป็นวันลา และให้ประธานศาลปกครองสูงสุด อธิบดีศาลปกครองชั้นต้น หรือเลขาธิการสำนักงานศาลปกครองแล้วแต่กรณี มอบหมายงานให้ปฏิบัติตามความเหมาะสม ณ ที่พักอาศัยข้าราชการศาลปกครองพนักงานราชการ และลูกจ้างสำนักงานศาลปกครองซึ่งได้รับการสั่งให้หยุดราชการตามวรรคหนึ่งเมื่อพ้นระยะเวลาตามที่กำหนดและไม่ปรากฏอาการใดให้กลับมาปฏิบัติหน้าที่ราชการได้ตามปกติในระหว่างการปฏิบัติหน้าที่ให้สวมหน้ากากอนามัยและปฏิบัติตามคำแนะนำการป้องกันควบคุมโรคไวรัสโคโรนา2019 ของกรมควบคุมโรค กระทรวงสาธารณสุข โดยเคร่งครัดอีก ๑๔ วันในกรณีที่ข้าราชการศาลปกครองพนักงานราชการ และลูกจ้างสำนักงานศาลปกครองผู้ใดซึ่งเดินทางไปยังหรือแวะผ่าน (Transit) ประเทศหรือเขตการปกครองที่เสี่ยงต่อโรคติดเชื้อไวรัสโคโรนา ๒๐๑๙ (CoronavirusDiseases 2019, COVID-19) ขัดขืนหรือหลีกเลี่ยงไม่ปฏิบัติตามวรรคหนึ่งหรือแจ้งข้อมูลอันเป็นเท็จ หรือปกปิดข้อมูลที่ควรแจ้ง ให้ผู้มีอำนาจดำเนินการทางวินัยข้าราชการศาลปกครองพนักงานราชการ และลูกจ้างสำนักงานศาลปกครองพิจารณาดำเนินการทางวินัยตามกฎหมายและระเบียบที่เกี่ยวข้องข้อ ๔ ในกรณีที่ข้าราชการศาลปกครองพนักงานราชการ และลูกจ้างสำนักงานศาลปกครองผู้ใดมีบุคคลที่พักอาศัยหรืออยู่ในสถานที่ทำงานเดียวกันและมีประวัติการเดินทางไปยังหรือแวะผ่าน (Transit) ประเทศหรือเขตการปกครองที่เสี่ยงต่อโรคติดเชื้อไวรัสโคโรนา๒๐๑๙ (Coronavirus Diseases 2019, COVID-19) ให้ผู้นั้นมีหน้าที่แจ้งทางโทรศัพท์ โทรสาร หรือไปรษณีย์อิเล็กทรอนิกส์แก่ประธานศาลปกครองสูงสุด อธิบดีศาลปกครองชั้นต้น หรือเลขาธิการสำนักงานศาลปกครอง แล้วแต่กรณีทราบโดยเร็วในวาระแรกที่สามารถกระทำได้ และให้ประธานศาลปกครองสูงสุด อธิบดีศาลปกครองชั้นต้นหรือเลขาธิการสำนักงานศาลปกครอง แล้วแต่กรณี พิจารณาสั่งให้ผู้นั้นหยุดราชการเป็นเวลาสิบสี่วันนับจากวันที่ได้รับแจ้งกับทั้งให้ดำเนินการตามข้อ ๓ โดยอนุโลม ทั้งนี้ การหยุดราชการตามข้อนี้ไม่ถือเป็นวันลาและให้ประธานศาลปกครองสูงสุด อธิบดีศาลปกครองชั้นต้น หรือเลขาธิการสำนักงานศาลปกครองแล้วแต่กรณี มอบหมายงานให้ปฏิบัติตามความเหมาะสม ณ ที่พักอาศัยข้อ ๕ ในกรณีที่ข้าราชการศาลปกครอง พนักงานราชการและลูกจ้างสำนักงานศาลปกครองผู้ใดแม้มิได้เดินทางไปยังหรือแวะผ่าน (Transit) ประเทศหรือเขตการปกครองที่เสี่ยงต่อโรคติดเชื้อไวรัสโคโรนา ๒๐๑๙ (CoronavirusDiseases 2019, COVID-19) แต่มีภาวะเสี่ยงต่อโรคติดเชื้อดังกล่าวให้ผู้นั้นมีหน้าที่แจ้งทางโทรศัพท์ โทรสาร หรือไปรษณีย์อิเล็กทรอนิกส์ ให้ประธานศาลปกครองสูงสุดอธิบดีศาลปกครองชั้นต้น หรือเลขาธิการสำนักงานศาลปกครอง แล้วแต่กรณี ทราบโดยเร็วในวาระแรกที่สามารถกระทำได้และให้ประธานศาลปกครองสูงสุด อธิบดีศาลปกครองชั้นต้น หรือเลขาธิการสำนักงานศาลปกครองแล้วแต่กรณี พิจารณาสั่งให้ผู้นั้นหยุดราชการเป็นเวลาสิบสี่วันนับจากวันที่ได้รับแจ้งกับทั้งให้ดำเนินการตามข้อ ๓ ทั้งนี้ การหยุดราชการตามข้อนี้ไม่ถือเป็นวันลาและให้ประธานศาลปกครองสูงสุด อธิบดีศาลปกครองชั้นต้น หรือเลขาธิการสำนักงานศาลปกครองแล้วแต่กรณี มอบหมายงานให้ปฏิบัติตามความเหมาะสม ณ ที่พักอาศัยข้อ ๖ ในกรณีที่ข้าราชการศาลปกครอง พนักงานราชการและลูกจ้างสำนักงานศาลปกครองผู้ใดมีการเดินทางไปยังหรือแวะผ่าน (Transit) ประเทศหรือเขตการปกครองที่เสี่ยงต่อโรคติดเชื้อไวรัสโคโรนา ๒๐๑๙ (CoronavirusDiseases 2019, COVID-19) หรือแม้มิได้เดินทางไปยังประเทศหรือเขตการปกครองที่เสี่ยงต่อโรคติดเชื้อไวรัสโคโรนา๒๐๑๙ (Coronavirus Diseases 2019, COVID-19) แต่มีภาวะเสี่ยงต่อโรคติดเชื้อดังกล่าวก่อนที่ประกาศนี้จะมีผลใช้บังคับ ทั้งนี้ ตั้งแต่วันที่ ๑๓ กุมภาพันธ์ ๒๕๖๓ เป็นต้นมาให้ข้าราชการศาลปกครอง พนักงานราชการ และลูกจ้างสำนักงานศาลปกครองผู้นั้นดำเนินการตามข้อ๓ หรือข้อ ๕ แล้วแต่กรณี โดยอนุโลม การหยุดราชการตามข้อนี้ไม่ถือเป็นวันลา และให้ประธานศาลปกครองสูงสุดอธิบดีศาลปกครองชั้นต้น หรือเลขาธิการสำนักงานศาลปกครอง แล้วแต่กรณี มอบหมายงานให้ปฏิบัติตามความเหมาะสมณ ที่พักอาศัย ข้อ ๗ ให้ศาลปกครองและสำนักงานศาลปกครองงดหรือเลื่อนการเชิญบุคคลจากต่างประเทศมาร่วมการประชุมสัมมนา หรือการดำเนินการใด ๆ ที่เกี่ยวข้องกับศาลปกครองและสำนักงานศาลปกครองระหว่างระยะเวลาตามประกาศนี้ออกไปก่อนเว้นแต่มีความจำเป็นอย่างยิ่งไม่อาจหลีกเลี่ยงการประชุม สัมมนา หรือการดำเนินการดังกล่าวได้และหากมีค่าใช้จ่ายที่เกิดขึ้นแล้วก่อนวันที่ประกาศนี้มีผลใช้บังคับ ให้สามารถเบิกค่าใช้จ่ายได้ตามที่จ่ายจริงข้อ ๘ ให้สำนักงานศาลปกครองกำหนดมาตรการป้องกันโรคติดเชื้อไวรัสโคโรนา๒๐๑๙ (CoronavirusDiseases 2019, COVID-19) สำหรับบุคคลภายนอก เช่นเจ้าหน้าที่รักษาความปลอดภัย พนักงานทำความสะอาด ผู้ประกอบการ ผู้รับเหมาปรับปรุงอาคารที่เข้าดำเนินกิจกรรมหรือปฏิบัติหน้าที่ใด ๆ ในพื้นที่อาคารศาลปกครองและพื้นที่เช่าของสำนักงานศาลปกครองทั้งในส่วนกลางและส่วนภูมิภาค โดยใช้มาตรฐานการป้องกันโรคติดเชื้อดังกล่าวตามประกาศนี้โดยอนุโลมข้อ ๙ ให้ศาลปกครองและสำนักงานศาลปกครองเฝ้าระวังการแพร่ระบาดของโรคติดเชื้อไวรัสโคโรนา๒๐๑๙ (CoronavirusDiseases 2019, COVID-19) ตามประกาศนี้อย่างเคร่งครัดทั้งในส่วนกลางและส่วนภูมิภาค โดยให้สำนักงานศาลปกครองดำเนินการ ดังต่อไปนี้(๑) สร้างความตระหนักรู้จัดทำสื่อประชาสัมพันธ์และเผยแพร่ เช่น โปสเตอร์ คลิปวีดิโอ แนะนำวิธีการล้างมือที่ถูกวิธีการสวมหน้ากากอนามัยที่ถูกวิธี และการป้องกันตนเองจากโรคติดเชื้อไวรัสโคโรนา ๒๐๑๙ (Coronavirus Diseases2019, COVID-19) (๒) จัดให้มีอุปกรณ์สำหรับการล้างมือหรือเจลแอลกอฮอล์และจัดสถานที่สำหรับล้างมือในจุดต่าง ๆ เช่น บริเวณทางเข้าอาคารสำนักงาน โถงลิฟต์ ห้องประชุมห้องพิจารณาคดี โรงอาหาร(๓) จัดให้มีการทำความสะอาดอุปกรณ์และบริเวณที่มีผู้สัมผัสปริมาณมากอย่างสม่ำเสมอเช่น ลิฟต์ ราวบันได โต๊ะทำงาน อุปกรณ์คอมพิวเตอร์ (๔) จัดให้มีการทำความสะอาดพื้นและบริเวณห้องที่ใช้ในการปฏิบัติงานเช่น ห้องทำงาน ห้องประชุม ห้องคอมพิวเตอร์ ห้องสมุด (๕) จัดให้มีการทำความสะอาดรถยนต์ส่วนกลางในบริเวณที่สัมผัสกับผู้โดยสารเช่น ที่จับบริเวณประตู ราวจับ เบาะนั่ง ที่วางแขน (๖) ส่งเสริมให้ข้าราชการศาลปกครองพนักงานราชการ และลูกจ้างสำนักงานศาลปกครองมีของใช้ส่วนตัวที่จำเป็น เช่น แก้วน้ำ ช้อนส้อมผ้าเช็ดหน้า และงดใช้สิ่งของร่วมกับผู้อื่น(๗) ดำเนินการเฝ้าระวังและคัดกรองอย่างเหมาะสมสำหรับผู้ที่มาติดต่อราชการเช่น การวัดอุณหภูมิร่างกาย และให้บริการหน้ากากอนามัย(๘) การอื่นใดที่เห็นว่าเหมาะสมและจำเป็นข้อ ๑๐ ให้เลขาธิการสำนักงานศาลปกครองโดยความเห็นชอบของประธานศาลปกครองสูงสุดมีอำนาจกำหนดหลักเกณฑ์หรือแนวทางปฏิบัติเพื่อประโยชน์ในการดำเนินการตามประกาศนี้ได้ทั้งนี้ ตั้งแต่วันที่ ๒๗ กุมภาพันธ์ พ.ศ.๒๕๖๓ ถึงวันที่ ๓๑ พฤษภาคม พ.ศ. ๒๕๖๓ หรือจนกว่า ก.บ.ศป. จะมีมติเป็นอย่างอื่นประกาศ ณ วันที่ ๒๗ กุมภาพันธ์ พ.ศ. ๒๕๖๓ปิยะ ปะตังทาประธานศาลปกครองสูงสุดประธานกรรมการบริหารศาลปกครองพิไลภรณ์/จัดทำ๒๗ตุลาคม ๒๕๖๒ปริญสินีย์/ตรวจ๑๓พฤศจิกายน ๒๕๖๓[๑] ราชกิจจานุเบกษาเล่ม ๑๓๗/ตอนที่ ๑๗ ก/หน้า ๕/๒๙ กุมภาพันธ์ ๒๕๖๓